Kaip ir kiekvienais metais su vaikais dalyvaujame jūsų organizuotoje akcijoje „Be patyčių“. Kadangi šiais metais esame priešmokyklinukai, tai kiekvieną penktadienį turim Zipio valandėlę. Esame pabaigę penkias dalis. Tai šią savaitę prisilaikėme ir jūsų siūlomų veiklų temų, taip pat kasdien skaičiau vaikams pasakojimus iš penkių jau žinomų Zipio valandėlių dalių. Penktadienį su vaikais aptarėme, kokia situacija įsiminė labiausia. Nuomonių buvo įvairių: vieniems labiau įsiminė Zipio mirtis, kitiems – kad auklėtojas Robertas neleido Tigui atsinešti Zipio, kaip Tigas liūdėjo, kiti pergyveno dėl Sendi, kai Lila nuėjo su Džilė prie upės. Vaikai vardino įvairias situacijas, todėl pasiūliau jas iliustruoti piešiniuose (pasirinkta piešimo technika). Popietinė auklėtoja kitoje lapo pusėje surašė vaikų pasakojimus, ką jie nupiešė. Vaikų piešinius susegiau ir taip atsirado „Kačiukų“ grupės „Draugystės Knyga. Įsimintiniausi epizodai iš Zipio valandėlių“.

*„Kačiukų“ grupės priešmokyklinio ugdymo pedagogė Margarita Repnikova ir auklėtoja Zina Stonienė.*